বুধনের গল্প আরো জটিল ও আরো অনেক লম্বা সময়ের। বুধনের ক্ষেত্রে মৃত্যু না হত্যা তাই নিয়ে প্রশ্ন ছিল। মৃতদেহ ঘরের মধ্যে মেঝের নিচে পুঁতে রাখা হয়েছিল। আবারো মহাশ্বেতাদির নেতৃত্বে শবর সমিতির তরফে হাইকোর্টে মামলা লড়া হয়। সেই মামলা দীর্ঘদিন ধরে চলে। তারপর কোর্টের আদেশে সেই মৃতদেহ আবার তুলে ফরেনসিক পরীক্ষা ইত্যাদির পরে বুধনের পরিবারের পক্ষে রায় মেলে এবং বুধনের পরিবার ক্ষতিপূরণ পায়। অনেকদিন আগের কথা। নেহাত স্মৃতি থেকে লিখছি। কিছু ভুলচুক হলে কেউ না কেউ ধরিয়ে দেবেন আশা করি।